Tulla Urban Farming

Ferma Urbane për fëmijë
2022-10-13 18:00 - 19:30 UTC
E enjten më 22 Shtator 2002,
orën 18:00

Në kuadër të Tetorit Gjerman Tulla ju fton në datën 13 Tetor duke filluar nga ora 18:00, për të marrë pjesë në kursin Ferma Urbane për fëmijë. Mosha e Fëmijëve që mund të ndjekim kursin edukativ është 8-14 vjec.
Ju ftojmë të aplikoni në linkun e mëposhtëm sepse hyrja është e kufizuar. * Imagjinoni një qytet të gjelbërt, me ferma në çdo oborr apo hapësirë urbane të qytetit. Ndërtesat shndërrohen në organizma të gjallë që prodhojnë ushqim të shëndetshëm për banorët. Ne jemi të apasionuar pas bujqësisë urbane, duke promovuar një ndërgjegjësim më të madh për praktikat e jetesës së qëndrueshme dhe duke fuqizuar komunitetin tonë për të rritur ushqime të shijshme dhe ushqyese në çdo hapësirë – nga ballkonet e vogla të banimit deri te hapësirat e mëdha tregtare. Për këtë arsye ne duam t’u mësojmë fëmijëve që në moshë të re rëndësinë e ushqimit të shëndetshëm dhe mjediseve të gjelbra në zonat urbane.
Qendra Kulturore Tulla Center, përmes mbështetjes së GIZ, është duke ofruar kurse edukative për të rinjtë në fushën e bujqësisë. Ndërkohë nga ky projekt do të ofrohen kurse edhe për fëmijët.
Fëmijët mund të mbjellin vazot e tyre, të mësojnë truket e shpejta dhe t’i marrin prodhimet e tyre në shtëpi.
Apliko këtu

Ceremonia e ndarjes së Çertifikatave
2022-05-26 19:30 - 21:00 (Europe/Helsinki) | Urban Farming School –, Tulla Culture Center, Tiranë, 1000, Albania
Pilot projekti i ‘Fermës Urbane’ u lançua në shkurt 2022, pas investimeve të përfunduara në tarracën e Tulla – Culture Center. Thirrja e parë për pjesëmarrje në shkollën jo-formale u hap në Dhjetor 2021 ku pranuam më shumë se 100 aplikime. Më shumë se 30 pjesëmarrës nga të gjitha moshat ndoqën me sukses kurset mbi, bujqësinë urbane, prodhimin e fidanëve perimore, kultivimin e perimeve, sëmundjet e bimëve etj, dhe zyrtarisht mund t’i quajmë gjenerata e parë e fermerëve urban në Tiranë.
Grupi i 2-të sapo ka filluar klasat dhe të gjithë të interesuarit mund të ndjekin web faqen www.tullaurban.farm për më shumë informacion mbi klasat e ardhshme!
Të ndërtojmë më shumë kopshte dhe hapësira të gjelbra në qytet!
Të bëhemi më të përgjegjshëm ndaj natyrës, tokës dhe resurseve që na ofron pa kursim.
Projekti ‘Urban Farming’ u mundësua nga financimi i qeverisë gjermane, nëpërmjet GIZ në bashkëpunim me Ministrinë e Bujqësisë dhe Zhvillimit Rural dhe implementohet nga Tulla – Culture Center.
Falenderojmë po ashtu Kika Construction për investimin e bërë në tarracën e Tulla Urban Farming School.
Photo Copyright & Credits: © Tulla / Ergys Zhabjaku

Inaugurimi i Urban Farming School
2022-02-24 | Urban Farming School –, Tulla Culture Center, Tiranë, 1000, Albania
E keni menduar ndonjëherë një shkollë joformale që do të pajis të rinjtë me aftësi bujqësore në zonat urbane, si çati e tarraca?
Projekti ‘Zhvillimi i Qëndrueshëm Rural’ (SRD) i implementuar nga GIZ, në bashkëpunim me Tulla – Culture Center filluan një program specifik arsimor joformal që do të prezantojë dhe edukojë të rinjtë për jetesën e gjelbër, duke krijuar shkollën e parë urbane bujqësore në Tiranë.
Nga gjetja e farave e deri tek rritja e bimëve në kushte urbane, lexoni në linkun në bio për projektin më të ri nga SRD
Ky projekt financohet nga Qeveria Gjermane dhe Kika Construction dhe implementohet nga GIZ dhe Tulla Culture Center në bashkëpunim me Ministrinë e Bujqësisë dhe Zhvillimit Rural
Photo Copyright & Credits: © Tulla / Klaudja Xhaja
